Менск быў акупіраваны нямецка-фашысцкімі захопнікамі 28 чэрвеня 1941 г. Ужо ў ліпені 1941 года палявая камэндатура Менскага раёна накіравала бургамістрам інструкцыю, паводле якой назвы вуліцаў і плошчаў неабходна было зьмяніць на непалітычны. Сьпіс зьмененых назваў вуліцаў патрэбна спачатку аддаць на зацьверджаньне палявому і мясцоваму камэндантам. Пад палітычнымі назвамі разумеліся тыя вуліцы, якім у 1920 - 1930-я гады былі нададзеныя імёны савецкіх дзеячоў, расейскіх піьсменьнікаў і паэтаў ці названыя ў гонар савецкіх арганізацыяў і сьвятаў.